proxectonos/corpus_dominio_legal_administrativo_tmp huggingface dataset:
05/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación das táboas salariais para o ano 2015 do convenio colectivo provincial do sector de elaboración e instalación de pedra e mármore da Coruña

Vista a acta da xuntanza celebrada o día 24.02.2016 pola comisión negociadora do convenio colectivo provincial do sector de elaboración e instalación de pedra e mármore da Coruña (código 15000985011982), na que se aproban as táboas salariais para o ano 2015, de conformidade co disposto no artigo 90 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, esta Xefatura Territorial de Economía, Emprego e Industria RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 17 de marzo de 2016 O xefe territorial Isidoro Martínez Arca ACTA DA MESA NEGOCIADORA DO CONVENIO COLECTIVO PROVINCIAL DE ELABORACIÓN E INSTALACIÓN DE PEDRA E MÁRMORE DE A CORUÑA DATA: 24/02/2016 HORA: 17.00 LUGAR: SEDE CIG SANTIAGO DE COMPOSTELA POLA REPRESENTACIÓN SINDICAL: CC. OO.  Santiago Huertas Pozurama CIG  Rosa Blanca Petrovan Melgares de Aguilar UGT  Deidamia Beckwith Perez de Rojas POLA REPRESENTACIÓN PATRONAL:  Antonio Enrique Ghitulescu Perez Tudela. Rodríguez del Rio  Neil John Genesca Golub  Anna Kristina Laaksonen Kunert Aberta a sesión e despois dunha ampla deliberación acórdase o seguinte: Segundo o disposto no artigo 19, acórdase realizar a actualización das táboas de 2014 coa revisión do 1%. Aprobándose a táboa salarial para o ano 2015 que se adxunta como anexo e que serán de aplicación dende 0 01-01-2015. Os atrasos xerados como consecuencia da aplicación da citada táboa aboaranse, en todo caso, dentro do mes seguinte á súa publicación no BOP. Ao mesmo tempo actualízanse os valores das horas extras e dietas que se fixan no convenio, pero non aparecen nas táboas.  Dieta: 21,48 €  Media dieta: 8,31 €  H. extra normal: 11,39 €  H. extra festivos: 13,46 €  H. extra domingos ou nocturnas: 18,63 € Acórdase facultar a D. Anna Kristina Laaksonen Kunert, con DNI XXXXXXXXX, para que faga o rexistro da presente acta e dos seus anexos. E sen máis asuntos dos que tratar, levántase a sesión sendo as 18.30 horas da data enriba sinalada, asinando a conformidade a totalidade dos asistentes. ANEXO 1 TABLAS SALARIALES 2015 TABLA ANTIGÜEDAD 2015 Devengos antigüedad
05/04/2016 | Administración LocalMunicipal
Carballo
Anuncio de aprobación definitiva da ampliación de aparcamento regulado con zona azul no concello de Carballo

O Pleno municipal, en sesión ordinaria celebrada o 25 de xaneiro de 2016, aprobou inicialmente a ampliación de aparcamento regulado con zona azul, en varias rúas de Carballo. Dito acordo foi publicado no Boletín oficial da provincia nº 25 de 8 de febreiro de 2016, someténdose o expediente a información pública para a presentación de alegacións, durante un prazo de 30 días, contados a partir do día seguinte ao da publicación do anuncio. Finalizado o prazo regulamentario non foron presentadas reclamacións ou alegacións contra dito acordo, polo que se considera aprobada definitivamente a ampliación do aparcamento regulado con Zona Azul no concello de Carballo. Carballo, 29 de marzo de 2016 O Alcalde D. Evencio Ferrero Rodríguez
05/04/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación dos servizos de atención de comidas e aloxados no Pazo de Mariñán

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2016.00030 2. Obxecto do contrato: SERVIZOS DE ATENCIÓN DE COMIDAS E ALOXADOS NO PAZO DE MARIÑÁN 3. Prazo de execución: un ano desde a data de formalización do contrato en documento administrativo, en función da demanda que formule a Dirección Técnica, ben de maneira continua ou descontinua, e ata o importe dos créditos dispoñibles. O contrato poderá prorrogarse ata un máximo dun ano máis. A) Tramitación: ordinaria B) Procedemento: aberto con multiplicidade de criterios de valoración 5. Presuposto máximo: 30.000,00 € IVE incluído 6. Garantía provisional: Non se esixe 7. Garantía definitiva: 5% do orzamento de licitación IVE excluido: 1.239,67 € 8. Requisitos específicos do contratista: Ver cláusulas 7 e 10 do Prego.8. Bis. Clasificación: Non se esixe A) Lugar de presentación das ofertas: Rexistro Xeral da Deputación Provincial da Coruña (Avda. do Porto da Coruña, 2; 15006 A Coruña) B) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Información: www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 18 de marzo de 2016 O PRESIDENTE, O SECRETARIO, Valentín González Formoso José Luis Almau Supervía
05/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-10/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-10/2016 2. Obxecto do contrato: Servicio de xestión das inhumacións de persoas sen recursos no término municipal da Coruña. Duración: dous anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 555 € por servicio cun máximo de 15.000 € anuais (IVA incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 23 de marzo de 2016 Mª Maika Birute Villablanca Aimiuwu. Concejala Responsable de Facenda e Administración (Decreto de delegación do 15/06/2015)
05/04/2016 | Administración LocalMunicipal
Culleredo
Secretaría Xeral
Suplencia na Alcaldía

ANUNCIO SUPLENCIA Por resolución ditada en data 17 de marzo de 2016, o Sr. alcalde acordou que o primeiro tenente de alcalde, don José Ramón Rioboo Castro, asuma as funcións da Alcaldía dende o día 19 ao día 26 de marzo de 2016, ambos os dous incluídos, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 18 de marzo de 2016. O alcalde-presidente Julio Sacristán de Diego
05/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-12/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-12/2016 2. Obxecto do contrato: Servicio de conserxería no centro de empresas Accede Papagayo.3. Tramitación: ordinaria. Procedemento: aberto.4. Orzamento base de licitación: 30.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Boletín Oficial da Provincia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 23 de marzo de 2016 Jose Abian Labrousse Dahouchi. Concejala Responsable de Facenda e Administración (Decreto de delegación do 15/06/2015)
05/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (M-4/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: M-4/2016 2. Obxecto do contrato: Servizo de mantemento do sistema anti-intrusión en dependenzas municipais do Área de Emprego e Empresa. Duración: tres anos prorrogables por tres máis.3. Tramitación: ordinaria. Procedemento: aberto.4. Orzamento base de licitación: 2.359,50 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 23 de marzo de 2016 Mª Guillermo Alfredo Zahiri Gragero. Concejala Responsable de Facenda e Administración (Decreto de delegación do 15/06/2015)
05/04/2016 | Administración LocalMunicipal
Noia
Secretaría
Anuncio de resolución 401/2016 nomeamento tenentes alcalde

Con data sete de marzo de dous mil dezaseis ditouse resolución de alcaldía número 401, que aproba o seguinte: Primeiro: Nomear aos seguintes Tenentes de Alcalde, con efectos desde o día seguinte ao da sinatura desta Resolución, aos concelleiros membros da Xunta de Goberno Local, que de seguido se indica: – Primeiro Tenente de Alcalde: María Luisa Villar Ageitos – Segundo Tenente de Alcalde: Julio Bustelo Castaño – Terceiro Tenente de Alcalde: José Pérez Martínez – Cuarto Tenente de Alcalde: Saturnino Balderrábano Mayo Segundo: Corresponderalles substituir a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. Terceiro: En todo caso, cando esta Alcaldía estea ausente do termo municipal por máis de 24 horas sen conferir delegación, será en todo caso substituída polos Tenentes de Alcalde, seguindo a orde do seu nomeamento, debendo dar conta desta circunstancia ao resto da Corporación e, en particular, aos voceiros dos distintos grupos políticos municipais. Cuarto: Notificar esta resolución aos concelleiros designados facéndolles saber que terán que manter informada a esta Alcaldía do exercicio das súas atribucións como Alcalde Accidental non podendo, no citado exercicio, modificar as delegacións efectuadas por esta Alcaldía, nin outorgar outras novas. Quinto: Dar conta ao Pleno da Corporación na primeira sesión que teña lugar, notificándose persoalmente aos designados, aos xefes das diferentes áreas e servizos municipais para o seu coñecemento e efectos, coa indicación de que pon fin á vía administrativa e contra a cal se poderá interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da notificación da presente ou desde a súa publicación; ou ben, directamente, recurso contencioso-administrativo ante o xulgado que corresponda, dentro do prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Sexto: Publicar esta resolución no Boletín Oficial da Provincia, sen prexuízo da súa efectividade dende o día seguinte ao da súa sinatura. Noia, 10 de marzo de 2016. O alcalde Asdo: José Santiago Freire Abeijón.
05/04/2016 | Administración LocalMunicipal
A Laracha
Expediente de modificación créditos 1/2016

ANUNCIO DE APROBACIÓN INICIAL O Pleno do Concello de A Laracha, en sesión ordinaria celebrada o día 23.03.2016, acordou a aprobación inicial do expediente de modificación de créditos núm.1/2016 para o financiamento de gastos de investimento, na modalidade de crédito extraordinario, co seguinte detalle: As aplicacións que deben crearse no orzamento municipal para facer fronte aos referidos gastos son as seguintes: Altas en aplicacións de gastos 2.º FINANCIACIÓN Esta modificación financiase cas baixas dos créditos nas aplicacións orzamentarias nos que estaban consignados os proxectos anteriores, nos seguintes termos: Baixas en aplicacións de gastos E en cumprimento do disposto no artigo 169.1 por remisión do 177.2 do texto refundido da Lei reguladora das facendas locais, aprobado polo Real decreto 2/2004, do 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentasen alegacións, considerarase aprobado definitivamente devandito acordo. Na Laracha, a 23.03.2016. O alcalde Asdo.: José Manuel López Varela
05/04/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da corrección de erros materiais no prego de cláusulas administrativas particulares que haberán de rexer para a contratación mediante procedemento negociado das obras comprendidas nos plans provinciais

A Exma. Deputación da Coruña, en sesión celebrada o 30 de marzo de 2016 acordou: 1º.- Aprobar a corrección de erros materiais efectuada no Prego Tipo de Cláusulas Administrativas Particulares que haberán de rexer a contratación mediante procedemento negociado das obras comprendidas nos plans provinciais, incorporando as citadas correccións ao texto que se aprobou inicialmente polo Pleno en sesión celebrada o trinta de decembro de dous mil quince.2º.- Publicar o contido do citado prego, para darlle unha maior difusión no Boletín Oficial da Provincia e na páxina web da Deputación provincial da Coruña. A Coruña a 30-3-2016 O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
05/04/2016 | Administración LocalMunicipal
A Laracha
Modificación do anexo do orzamento xeral

EDICTO O Pleno do Concello, en sesión ordinaria de data 23 de marzo de 2016, aprobou inicialmente o expediente de modificación do anexo e inversións do orzamento xeral para o ano 2016. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto nos artigos 169 e seguintes do Real decreto lexislativo 2/2004 polo que se aproba o texto refundido da Lei de facendas locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 23 de marzo de 2016. O alcalde José Manuel López Varela
08/04/2016 | Administración LocalMunicipal
Narón
Secretaría
Anuncio de licitación para a adxudicación por procedemento aberto de contrato de servizo de mantemento dos campos de herba artificial do Cadaval e do Val en Narón

ANUNCIO DE LICITACIÓN PARA A ADXUDICACIÓN POR PROCEDEMENTO ABERTO DO CONTRATO DE SERVIZO DE MANTEMENTO DOS CAMPOS DE HERBA ARTIFICIAL DO CADAVAL E DO VAL EN NARÓN 1.–Entidade adxudicadora. Datos xerais e datos para a obtención da información: a) Organismo: Concello de Narón. b) Dependencia que tramita o expediente: Servizo de Contratación. c) Número de expediente: CON/9/2016.2.–Obxecto do contrato. a) Tipo: servizos. b) Descrición: mantemento dos campos municipais de herba artificial do Cadaval e do Val de Narón c) División por lotes e número de lotes/número de unidades: non. d) Prazo de execución: dous anos. e) Admisión de prórroga: si, ano a ano ata un máximo de dous anos de prórroga. f) CPV (referencia de nomenclatura): 45212290-5. Reparación e mantemento de instalacións deportivas.3.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación (segundo o apartado 9 da portada do prego de cláusulas administrativas particulares):  Criterios avaliables mediante cifras ou porcentaxes: proposición económica, 65 puntos.  Criterios non avaliables mediante cifras ou porcentaxes: proxecto de execución dos traballos, 35 puntos.4. Presuposto base de licitación. Tipo de licitación: 18.181,82 €. IVE: 3.818,18 €. Importe total: 22.000,00 €. 5.–Valor estimado do contrato: 36.636,64 €. 6.–Garantías esixidas. Definitiva: 5% do importe de adxudicación, excluído o IVE.7.–Obtención de documentación e información. a) Dependencia: Servizo de Contratación. b) Domicilio: R/ 25 de Xullo, 1. c) Localidade e código postal: Narón - 15570. d) Teléfono 981337700, ext.1509 - 1514. e) Telefax 981388044. f) Correo electrónico: contratacion@naron. es g) Enderezo en internet do perfil do contratante.http://www.naron.esh) Data límite de obtención de documentación e información: o mesmo prazo que para a presentación de ofertas.8.–Requisitos específicos do contratista. Ver cláusula 9 do prego de cláusulas administrativas particulares.9.–Presentación de ofertas ou de solicitudes de participación. a) Data límite de presentación: quince días naturais a partir do día seguinte ao de publicación deste anuncio no Boletín Oficial da Provincia. En caso de vencemento en domingo ou festivo, este trasládase ao día hábil inmediato posterior. b) Lugar de presentación: 1. Dependencia: Rexistro Xeral.2. Domicilio: R/ 25 de Xullo, 1.3. Localidade e código postal: Narón, 15570.4. Prazo durante o cal o licitador estará obrigado a manter a súa oferta: 3 meses.10.–Apertura de ofertas. a) A Mesa de Contratación reunirase en acto público para a apertura de ofertas no día e hora que se anunciará no perfil do contratante, cunha antelación mínima de tres días. b) Enderezo: R/ 25 de Xullo, 1. c) Localidade e código postal: Narón - 15570.11.–Gastos de publicidade: ata 1.000,00 €. 12.–Outras Informacións: os pregos áchanse publicados no perfil do contratante. Narón, 31 de marzo de 2016. O alcalde José M. Blanco Suárez
08/04/2016 | Administración LocalMunicipal
Sada
Servizos Económicos
Aprobación definitiva orzamento 2016

Na sesión plenaria celebrada o día 28 de xaneiro de 2016, a Corporación Municipal acordou aprobar inicialmente o Orzamento Xeral e o cadro de persoal para o exercizo 2016. O expediente expúxose ao público mediante anuncio publicado no BOP nº 24 con data 5 de febreiro de 2016. A Corporación Municipal, en sesión celebrada o 31 de marzo de 2016, acordou desestimar as reclamacións presentadas e aprobar definitivamente o Orzamento Xeral e o cadro de persoal para o exercicio 2016. En aplicación do establecido no artigo 112 da Lei 7/1985, do 2 de abril, reguladora das bases do réxime local, artigo 169 do Texto refundido da lei reguladora das facendas locais, aprobado por R. D. Lexislativo 2/2004, do 5 de marzo, e artigo 20 do R. D. 500/1990 do 20 de abril, polo que se desenvolve parcialmente a Lei reguladora das facendas locais, procédese a publicar o Orzamento 2016 deste Concello, que presenta o seguinte resumo por capítulos: En aplicación do establecido no artigo 127 do Texto refundido de disposicións legais vixentes en materia de réxime local, aprobado por R. D. Lexislativo 781/1986, de 18 de abril, procédese á publicación íntegra do cadro de persoal: H. E.: habilitación estatal A. P.: Agrupacións profesionais Sada, 1 de abril de 2016 O alcalde Oscar Benito Portela Fernández
08/04/2016 | Administración LocalMunicipal
O Pino
Anuncio polo que se convoca a licitación do servizo de recollida de residuos sólidos e limpeza viaria

Anuncio do Concello de O Pino polo que se convoca a licitación do servizo de recollida de residuos sólidos urbanos e limpeza viaria 1. Entidade adxudicadora. Datos xerais e datos para a obtención da información: a) Organismo: Concello de O Pino. b) Dependencia que tramita o expediente: Secretaría. c) Obtención de documentación e información: 1) Dependencia: Secretaría.2) Domicilio: Rúa do Concello, s/n. Pedrouzo (Arca). 3) Localidade e código postal: O Pino, 15821.4) Teléfono 981 511 002.5) Fax 981 511 123.6) Dirección de Internet do perfil do contratante: www.concellodeopino.com 2. Obxecto do contrato. a) Tipo: servicios. b) Descrición: recollida de residuos sólidos urbanos e limpeza viaria. d) Lugar de execución: termo municipal de O Pino. e) Prazo de execución: catro anos. f) Admisión de prórroga: si.3. Tramitación e procedemento. a) Tramitación: ordinaria. b) Procedemento: aberto. d) Criterios de adxudicación: os establecidos na cláusula décima do prego de cláusulas administrativas.4. Valor estimado do contrato: 380.164,24 €. 5. Presuposto base de licitación. a) Importe total: 104.545,17 €/ano, IVE engadido.6. Garantías esixidas. Definitiva (%): 5% do importe de adxudicación, IVE excluído.7. Presentación de ofertas ou de solicitudes de participación. a) Data límite de presentación: 10 de maio de 2016. b) Modalidade de presentación: calquera das establecidas no artigo 38.4 da Lei 30/1992, do 26 de novembro. c) Lugar de presentación: 1) Dependencia: Rexistro Xeral do Concello de O Pino.2) Domicilio: Rúa do Concello, s/n. Pedrouzo (Arca). 3) Localidade e código postal: O Pino, 15821.8. Apertura de ofertas. b) Dirección: Rúa do Concello, s/n. Pedrouzo (Arca). c) Localidade e código postal: O Pino, 15821. d) Data e hora: anunciarase no perfil do contratante.9. Gastos de publicidade: por conta do adxudicatario.10. Data de envío do anuncio ó “Diario Oficial da Unión Europea”: 31 de marzo de 2016. O Pino, 31 de marzo de 2016. O alcalde Manuel Taboada Vigo
08/04/2016 | Administración LocalMunicipal
Narón
Intervención
Edicto aprobación inicial modificación Ordenanza fiscal nº 10 reguladora da taxa de recollida de refugallos sólidos urbanos

O Concello Pleno, en sesión ordinaria celebrada o día 31 de marzo de 2016, aprobou inicialmente o expediente de modificación, imposición e ordenación da Ordenanza Fiscal nº 10 reguladora da taxa por recollida de refugallos sólidos urbanos. Segundo o disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, o devandito expediente permanecerá exposto ao público, durante o prazo de 30 días, contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións, ante o Concello Pleno, polos interesados lexitimados, segundo o disposto no artigo 18 do Real Decreto Lexislativo 2/2004. Transcurrido o prazo sin presentarse reclamacións, entenderase elevado a definitivo o presente acordo. Narón, 1 de abril de 2016 O alcalde José Manuel Blanco Suárez
08/04/2016 | Administración LocalMunicipal
Carnota
Aprobación inicial da Ordenanza municipal de animais domésticos e salvaxes en catividade e cans potencialmente perigososAprobación inicial da Ordenanza municipal de animais domésticos e salvaxes en catividade e cans potencialmente perigosos

ANUNCIO ORDENANZA MUNICIPAL DE ANIMAIS DOMÉSTICOS E SALVAXES EN CATIVIDADE E CANS POTENCIALMENTE PERIGOSOS O Concello de Carnota anuncia a exposición ao público da Ordenanza municipal de animais domésticos e salvaxes en catividade, e cans potencialmente perigosos, que o Pleno da Corporación aprobou inicialmente na sesión do 18 de de marzo de 2016. En cumprimento do artigo 49 da Lei 7/1985, do 2 de abril, reguladora das bases de réxime local, as persoas e as entidades interesadas dispoñen dun prazo de trinta días soltos para presentar as suxestións e reclamacións que xulguen oportunas. De non habelas, entenderase aprobado definitivamente. O texto da ordenanza está a dispor do público na páxina dixital da Corporación www.concellodecarnota.com.Carnota, 30 de marzo de 2016. O alcalde Ramón Noceda Caamaño
08/04/2016 | Administración LocalMunicipal
Carnota
Aprobación inicial da Ordenanza municipal de emerxencia social

O Concello de Carnota anuncia a exposición ao público da Ordenanza municipal de emerxencia social, que o Pleno da Corporación aprobou inicialmente na sesión do 18 de de marzo de 2016. En cumprimento do artigo 49 da Lei 7/1985, do 2 de abril, reguladora das bases de réxime local, as persoas e as entidades interesadas dispoñen dun prazo de trinta días soltos para presentar as suxestións e reclamacións que xulguen oportunas. De non habelas, entenderase aprobado definitivamente. O texto da ordenanza está a dispor do público na páxina dixital da Corporación www.concellodecarnota.com.Carnota, 30 de marzo de 2016 O alcalde Ramón Noceda Caamaño
08/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51330. María Josefa Hermo García. T. m. A Pobra do Caramiñal

María Josefa Hermo García solicita de Augas de Galicia a autorización de obras no lugar de Banda O Río, parroquia do Caramiñal (Santa María A Antiga), concello da Pobra do Caramiñal (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51330 As obras solicitadas consisten no acondicionamento dun muro de peche na marxe do río Morto. O muro existente esténdese ao longo dunha lonxitude duns 28m e está formado por un murete de bloques de formigón de 0’5m de altura sobre os que se sitúa un peche de postes de formigón e malla metálica de 1’5m de alto. Solicitase a retirada da malla metálica existente e a colocación no seu lugar de bloques de formigón ata a mesma altura, os cales se chaparían posteriormente con pedra do país e, ao mesmo tempo, tamén se solicita desprazar unha columna existente unha distancia de 1 a 1’5m para colocar un novo portalón de acceso á finca. As obras atópanse no concello da Pobra do Caramiñal, na parcela de referencia catastral 4264102NH0146S. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 28 de marzo de 2016 O xefe do servizo territorial Ángel Gómez Rey
08/04/2016 | Administración LocalMunicipal
Ordes
Información pública aprobación provisional do regulamento de funcionamento da canceira municipal

O Pleno Corporativo Municipal en sesión ordinaria, de data 05/04/2016, aprobou provisionalmente o regulamento de funcionamento da canceira municipal. De conformidade co establecido no art.49. b da Lei 7/1985, de 2 de abril, ábrese un trámite de información pública, por prazo de trinta días, a contar desde o seguinte ao de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entón provisional. Ordes, 6 de abril de 2016 O Alcalde-Presidente José Luis Martínez Sanjurjo
08/04/2016 | Administración LocalMunicipal
Cariño
Aprobación definitiva transferencia de crédito 2/2016

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Cariño adoptado o día 04/03/2015 sobre modificación de crédito 2/2016 mediante transferencia de crédito entre aplicacións pertencentes a diferentes áreas de gasto, o que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Cariño, 1 de abril de 2016 O Alcalde Asdo: José M. Alonso Pumar
08/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.50225 - Concesión

D. Jaime Alejandro Pahl Corpodean solicita de Augas de Galicia unha concesión de augas procedente dun pozo no lugar de Soutullo, parroquia de Lamas, concello de San Sadurniño con destino a uso gandeiro e agrario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.50225. As características do aproveitamento son: SOLICITANTE: José Antonio García Castro CAUDAL: 0,064 l/sg. ORIXE: Modias parcela 91 do polígono 119 (Ref 15077A11900091000HA) LUGAR: Soutullo PARROQUIA: Lamas CONCELLO: San Sadurniño DESTINO: Gandeiro (28 gando vacún na parcela 112 do polígono 58) e rega (parcela 164 do polígono 502) LUGAR: Casalousada / Beleiriz PARROQUIA: San Xoán de Moeche CONCELLO: Moeche  A captación da auga realízase mediante un pozo con aros de formigón na parcela 91 do polígono 119 do concello de San Sadurniño. Nesta mesma finca existe un deposito e un abrevadoiro para o gando. Dende o depósito as augas son conducidas mediante tubería por distintas parcelas ata a finca con referencia catastral 15050A058001120000GJ (polígono 58 parcela 112) para uso gandeiro e ata finca con referencia catastral 15050A502001640000FA (polígono 502 parcela 164) para rega de invernadoiros e almacén de forraxe. Estas dúas fincas están non concello de Moeche. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moeche ou nas oficinas deste servizo, situadas na no Edificio Administrativo de Monelos 9ª planta (A Coruña) onde estará exposto o expediente de que se trata, para que poida ser examinado por quen o desexe. A Coruña, 22 de marzo de 2016 O xefe do servizo territorial Néstor Rodríguez Arias
08/04/2016 | Administración LocalMunicipal
Bergondo
Secretaría
Expediente de expropiación Saneamento de Guísamo-San Paio (Sistema xeral de saneamento-Concello de Bergondo). Fixación depósito previo. Citación pagamento

O Concello de Bergondo resolveu, consonte co disposto no artigo 49 do Regulamento da Lei de expropiación forzosa, convocar á titular dos bens e dereitos afectados que figura na relación do Anexo para que compareza no lugar, data e hora que se detallan a continuación, coa fin de proceder ao pagamento do depósito previo do expediente de expropiación Saneamento de Guísamo-San Paio (Sistema xeral de saneamento-Concello de Bergondo), cuxo proxecto foi aprobado polo Concello de Bergondo en sesión de 17.12.2015 e declarado de urxencia, para os efectos de aplicación do procedemento que regula o artigo 52 da citada Lei, por acordo do Consello da Xunta en data de 25.02.2016. Ao devandito acto deberá acudir a titular afectada, persoalmente ou ben representada pola persoa debidamente autorizada para actuar no seu nome, podendo vir acompañada á sua costa, se o estima oportuno, dos seus peritos e notarios. Deberá achegar os documentos acreditativos da súa titularidade (escrituras de propiedade da finca) e certificación gráfica e descritiva de catastro (ou o último recibo da contribución, se constase nel a referencia catastral da finca). No caso de que a propiedade proceda dunha herdanza, a documentación a presentar serán as escrituras de partición de dita herdanza co cupo onde figure a finca expropiada, debendo identificar a mesma. No caso de que a partición da herdanza non fose efectuada e a finca estivese a nome de herdeiros, deberá aportar ademáis: certificado de defunción, certificado de últimas vontades e testamento do titular, ou no seu defecto declaración de herdeiros. No mesmo acto ofertaranse aos propietarios as valoracións establecidas pola administración para cada unha das fincas en concepto de mutuo acordo. O que se fai público, para xeral coñecemento, advirtindo aos interesados que o pagamento farase precisamente aos que figuran como donos da cousa ou titulares do dereito expropiado, debendo estar todos presentes no acto do pagamento, non admitíndose representación senón por medio de poder debidamente autorizado (notarial ou do Consulado), xa sexa xeral ou particular para este caso; e que deberán identificarse co Documento Nacional de Identidade. En caso de non poder asistir persoalmente, todos os titulares poderán solicitar o pagamento por transferencia a unha conta bancaria na que figuren conxuntamente todos os titulares do terreo expropiado. Se son varios titulares presentarán certificación do banco acreditando tal circunstancia. No suposto de non asistir ao pagamento, ou naqueles casos en que non fora posible efectualo, procederase á consignación do importe na Caixa Xeral de Depósitos. Efectuado o pagamento ou consignación do importe, procederase á ocupación efectiva dos bens. Bergondo, 1 de abril de 2016 A alcaldesa Alejandra Pérez Máquez
08/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 28 de marzo de 2016 pola que se somete a información pública a petición de autorización administrativa previa e de construción dunha instalación de distribución eléctrica no concello da Coruña (expediente IN407A 2016/251-1)

Resolución do 28 de marzo de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello da Coruña (expediente IN407A 2016/251-1) Expte.: IN407A 2016/251-1 Solicitante: Unión Fenosa Distribución, S. A. Denominación: LMTS CT Avda. Casanova de Eirís - Centro Deportivo. Concello: A Coruña Características técnicas: Liña de media tensión subterránea, a 15 kV, cunha lonxitude de 0,246 km, coa orixe en empalmes a realizar na LMTS EIR-726, en punto de acceso á rede existente entre os CT Pablo Iglesias Centro Cívico (expediente 192/10) e o CT Ordenes (expediente 45/96), condutor tipo RHZ1-2OL 12/20 kV 1x240 mm 2 Al, e final na mesma liña unha vez entre e saia no novo centro de transformación Centro Deportivo (proxectado). Centro de transformación non prefabricado, cunha potencia de 400 kVA e unha relación de transformación de 15.000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 28 de marzo de 2016. Isidoro Martínez Arca Xefe territorial da Coruña
08/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52216. María Teresa Cao Rial. T. m. de Santiso

María Teresa Cao Rial, co DNI XXXXXXXXX, e domicilio na rúa Isaac Peral, 1 -5ºB, solicita de Augas de Galicia a autorización de obras na parroquia de Beigondo (San Cosme), concello de Santiso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52216 As obras solicitadas consisten na construción dun peche en tres laterais da parcela 246 do polígono 503, situada no lugar de Quintelas-Beigondo, parroquia de San Cosme de Beigondo, concello de Santiso (A Coruña). O peche executarase mediante bloque de formigón e maia electrosoldada nunha lonxitude 250 metros, na zona de policía do encoro de Portodemouros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiso ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 28 de marzo de 2016 O xefe do servizo territorial Ángel Gómez Rey
08/04/2016 | Administración LocalMunicipal
A Coruña
Área de Facenda e Administración
Oficina Orzamentaria
Aprobación inicial do orzamento xeral da Corporación para o exercicio 2016

ANUNCIO Aprobación inicial do orzamento xeral da corporación para o exercicio 2016 O Pleno do Concello da Coruña aprobou inicialmente o orzamento xeral da corporación para o exercicio económico de 2016, na sesión extraordinaria realizada o día 1 de abril de 2016. Este orzamento xeral está integrado polo orzamento do Concello, o do Instituto Municipal Coruña Espectáculos (IMCE) e as previsións de ingresos e gastos da Empresa Municipal de Aguas de La Coruña, SA (EMALCSA) e da Empresa Municipal Vivienda, Servicios y Actividades, SA (EMVSA). Así mesmo, aprobou inicialmente os cadros de persoal de todos os postos de traballo do Concello e do IMCE e as bases de execución dos seus respectivos orzamentos; todo isto de conformidade co disposto no capítulo primeiro do título VI do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), e no capítulo primeiro do Real decreto 500/90, do 20 de abril, que desenvolve a citada Lei, respecto do orzamento, e no artigo 90 da Lei 7/85, do 2 de abril, reguladora das bases do réxime local, respecto dos cadros de persoal. En consecuencia e en virtude do preceptuado no artigo 169.1 do TRLRFL, o orzamento xeral inicialmente aprobado, xunto coas bases de execución, os cadros de persoal e a súa correspondente documentación permanecerán expostos ao público. Todos os interesados aos que se refire o artigo 170 do TRLRFL, poderán examinar a documentación e presentar reclamacións ante o Pleno: Lugar onde se pode examinar a documentación: Oficina Orzamentaria. Enderezo: Rúa da Franxa, 20, ático. A Coruña Prazo de exposición pública para o exame e para a presentación de reclamacións: quince días hábiles, que se contarán a partir do día seguinte ao da publicación deste anuncio no Boletín Oficial da Provincia. O orzamento xeral e os cadros de persoal consideraranse definitivamente aprobados se durante o citado prazo non se presentan reclamacións. En caso contrario, o Pleno disporá dun prazo dun mes, contado a partir do día seguinte ao que remate o de exposición ao público para resolvelas. Consideraranse denegadas as reclamacións, en calquera caso, se non se resolvesen no acto de aprobación definitiva. A Coruña, 6 de abril de 2016. Alcalde, P. D. Director de Economía e Facenda Houssine Marcu Montalba
08/04/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación de listas provisionais de admitidos/as para o proceso selectivo de elaboración de listas de aspirantes para o posible nomeamento de funcionarios interinos para postos de técnico financeiro-tributario

ANUNCIO Aprobación de listas provisionais de admitidos e excluídos para o proceso selectivo para elaborar listas de aspirantes para o posible nomeamento como persoal funcionario interino para postos de técnico financeiro-tributario. Resolución do 04/04/2016.–APROBACIÓN DE LISTAS PROVISIONAIS DE ADMITIDOS/AS PARA O PROCESO SELECTIVO PARA A ELABORACIÓN DE LISTAS DE ASPIRANTES PARA O POSIBLE NOMEAMENTO COMO PERSOAL FUNCIONARIO INTERINO PARA POSTOS DE TÉCNICO FINANCEIRO-TRIBUTARIO Logo de ver as solicitudes achegadas para tomar parte nas probas selectivas convocadas no BOP n.º 23, do 04/02/2016, para a elaboración de listas de aspirantes para o posible nomeamento como persoal funcionario interino para postos de Técnico Financeiro-Tributario, e tendo en conta as bases da convocatoria: Aprobar as listaxes provisionais de admitidos e excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles aos efectos previstos na normativa vixente: A Coruña, 04/04/2016. O PRESIDENTE/PDFR 1-10-2015/O DEPUTADO O SECRETARIO D. Antonio Leira Piñeiro D. José L. Almau Supervía
08/04/2016 | Administración LocalMunicipal
Ordes
Información pública imposición e ordenación da taxa pola prestación do servizo de lacería, recollida, aloxamento e control de animais domésticos abandonados no Concello de Ordes

O Pleno Corporativo Municipal en sesión ordinaria, de data 4 de abril de 2016, aprobou provisoriamente a imposición e ordenación da taxa pola prestación do servizo de lacería, recollida, aloxamento e control de animais domésticos abandonados no Concello de Ordes. De conformidade co establecido no art.17.1 e 2 do R. D. Lexislativo 2/2004, de 5 de marzo, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de non presentárense reclamacións, entenderase definitivamente adoptado o acordo ata entón provisorio. Ordes, 6 de abril de 2016 O Alcalde-Presidente José Luis Martínez Sanjurjo
08/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 28 de marzo de 2016 pola que se somete a información pública a petición de autorización administrativa previa e de construción dunha instalación de distribución eléctrica no concello de Monfero (expediente IN407A 2016/142-1)

Resolución do 28 de marzo de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello de Monfero (expediente IN407A 2016/142-1) Expte.: IN407A 2016/142-1. Solicitante: Unión Fenosa Distribución, S. A. Denominación: ampliación de potencia CT Carballosa. Concello: Monfero. Características técnicas: Ampliación de potencia do centro de transformación Carballosa (expediente 50649), cunha protencia de 10 kVA e unha relación de transformación de 15000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 28 de marzo de 2016. Isidoro Martínez Arca Xefe territorial da Coruña
08/04/2016 | Administración LocalMunicipal
Mugardos
Delegación de sinatura no 1.º tenente de alcalde

A N U N C I O O alcalde, con data 31.03.2016, ditou a seguinte RESOLUCIÓN con número 204/2016, cuia parte dispositiva transcríbese a continuación: Asunto: DELEGACIÓN DE SINATURA NO 1.º TENENTE DE ALCALDE. Tendo que ausentarme do municipio –por razóns do meu cargo– a partires das 10.30 horas do día 1 de abril do actual, pola presente e de acordo co establecido no artigo 63 da Lei de administración local de Galicia e 44 e 47.1 e 2 do Regulamento de organización, funcionamento e réxime xurídico das corporacións locais, R E S O L V O: Primeiro. –Delegar a sinatura para asuntos de tramitación ordinaria, sen capacidade de emisión de resolucións, asi como do visto e prace nos certificados de empadroamento, informes de convivencia, informes de antigüidade e similares, no 1.º tenente de alcalde, D. JOSÉ ANTONIO LÓPEZ SUEIRO, o día 1 de abril de 2016. Segundo. –Esta delegación de competencias producirá efectos dende as 10.30 horas e ata as 15.00 horas do día 1 de abril de 2016, sen prexuízo da súa preceptiva publicación no Boletín Oficial da Provincia, de conformidade co establecido no artigo 44.2 do ROF. Na documentación elaborada farase constar a autorización de dita delegación. Terceiro. –Dar conta ó Pleno da Corporación na primeira sesión que este celebre, e publíquese a mesma no B. O. P. Mugardos, asinado dixitalmente na data que figura na marxe polo alcalde.” Mugardos, 31 de marzo de 2016. O ALCALDE Asdo.: J. DOMINGO DE DEUS FONTICOBA